Prekių viešojo pirkimo-pardavimo sutarties

2024 m. d. Nr.

4 priedas

**KAINODAROS TAISYKLĖS**

**I. BENDROJI DALIS**

1. Šios taisyklės parengtos vadovaujantis Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 patvirtinta Kainodaros taisyklių nustatymo metodika (toliau **-** Metodika) ir skirtos nustatyti bei prireikus perskaičiuoti Sutartyje (Sutarties 1 priede) nurodytus prekių įkainius.

2. Vadovaujantis Metodikos 10.2 punktu, šiose taisyklėse pasirinktas Sutarties kainos apskaičiavimo būdas **-** fiksuotas įkainis. Prekių fiksuotų įkainių peržiūra atliekama toms prekėms, kurių vidutines mažmenines kainas teikia Valstybės duomenų agentūra. Konkretaus pavadinimo maisto produkto (toliau **-** prekė) fiksuotu įkainiu su peržiūra yra laikoma Valstybės duomenų agentūros pateikiama prekės vidutinė mažmeninė kaina (toliau **-** vidutinė mažmeninė kaina).

3. Laikoma, kad Sutartyje (Sutarties 1 priede) nurodytą konkretaus pavadinimo prekės įkainį *(K)* sudaro tos prekės vidutinė mažmeninė kaina, buvusi **vokų su pasiūlymais atplėšimo mėnesį** **– 2024 m. sausį**. *(K1)*, perskaičiuota atsižvelgiant į PARDAVĖJO nuolaidą (priedą) *(D)*:

*K = K1 x D (1 formulė)*

4. Nuolaida (priedas) *(D)* yra dydis išreikštas konkretaus pavadinimo prekės konkursui pasiūlyto įkainio *(K)* ir tos prekės vidutinės mažmeninės kainos, buvusios vokų su pasiūlymais atplėšimo mėnesį *(K1),* santykiu (konkursui pasiūlytas prekės įkainis yra toks pat, kaip nurodyta Sutartyje (Sutarties 1 priede)):

* (2 formulė)*

5. Nuolaida (priedas) nekeičiama per visą sutarties galiojimo laiką. Sutartyje (Sutarties 1 priede) nurodytas įkainis keičiamas, jeigu daugiau nei 10% pasikeičia Valstybės duomenų agentūros teikiama konkretaus pavadinimo prekės vidutinė mažmeninė kaina arba bendras konkretaus pavadinimo prekės įkainio indeksas yra didesnis negu 1,1 ar mažesnis negu 0,9.

**II. PREKIŲ, KURIŲ VIDUTINES MAŽMENINES KAINAS TEIKIA VALSTYBĖS DUOMENŲ AGENTŪROS, ĮKAINIO KEITIMO TVARKA**

6. Prekės, kurios įkainis nuo Sutarties sudarymo nebuvo keičiamas ir kurio kiekvieno mėnesio vidutinę mažmeninę kainą teikia Valstybės duomenų agentūra, vidutinės mažmeninės kainos pokytis apskaičiuojamas pagal formulę:

 *(3 formulė)*

*K1* **-**prekės vidutinė mažmeninė kaina, buvusi vokų su pasiūlymais atplėšimo mėnesį.

*K2* **-**prekės vidutinė mažmeninė kaina tą mėnesį, kuris buvo prieš einamąjį mėnesį. Einamuoju mėnesiu laikomas mėnuo, kurį inicijuojama keisti Sutartyje (Sutarties 1 priede) nurodytą įkainį.

7. Prekės, kurios įkainis nuo sutarties sudarymo jau buvo pakeistas ir kurios kiekvieno mėnesio vidutinę mažmeninę kainą teikia Valstybės duomenų agentūra, mažmeninės kainos pokytis apskaičiuojamas pagal formulę:

 *(4 formulė)*

*K3* **-**prekės vidutinė mažmeninė kaina prieš tą mėnesį, kai paskutinį kartą buvo inicijuotas kainos pakeitimas ir Sutartyje (sutarties 1 priede ) nurodyta kaina buvo pakeista.

*K2* **-**prekės vidutinė mažmeninė kaina tą mėnesį, kuris buvo prieš einamąjį mėnesį, kurį inicijuojamas naujas įkainio pakeitimas.

8. Jeigu pagal 3 ir 4 formules apskaičiuoto rezultato absoliuti reikšmė yra didesnė negu 10 %, atsiranda pagrindas einamąjį mėnesį inicijuoti įkainio pakeitimą.

9. Konkretaus pavadinimo prekės pakeisto įkainio dydis apskaičiuojamas pagal formulę:

*K4 = K2 x D (5 formulė)*

*K4* **-** pakeistas konkretaus pavadinimo prekės įkainis.

*K2* **-**prekės vidutinė mažmeninė kaina tą mėnesį, kuris buvo prieš einamąjį mėnesį, kurį inicijuotas įkainio pakeitimas.

**III. PREKIŲ, KURIŲ VIDUTINIŲ MAŽMENINIŲ KAINŲ VALSTYBĖS DUOMENŲ AGENTŪRA NETEIKIA, ĮKAINIO KEITIMO TVARKA**

10.Tais atvejais, kai Valstybės duomenų agentūra sutartyje nurodyto konkretaus produkto įkainio neteikia, Pirkėjas gali tokį produktą  prilyginti artimam  jam produktui, kurio įkainį Valstybės duomenų agentūra teikia:

|  |  |
| --- | --- |
| **Prekės pavadinimas** | **Konkretaus pavadinimo prekei prilyginta prekė ar prekių grupė, kurių kainų pokytį pateikia Valstybės duomenų agentūra\*** |
| Sorų kruopos | Manų kruopos |
| Žalioji arbata (vienkartiniuose maišeliuose) | Biri žalioji arbata |
| Trijų grūdų dribsniai | Avižiniai dribsniai |
| Sojų padažas | Maistinė acto rūgštis, 9 proc. |
| Kokosų gėrimas | Sriubos koncentratas |
| Sojų desertas | Jogurtas su vaisiais, 2-3,5 proc. riebumo |
| Sojų grietinėlė (alternatyva grietinėlei) | Grietinėlė, 35 proc. riebumo |
| Sojų gėrimas | Sriubos koncentratas |

\*- prekės prilyginimas taikomas nuo sutarties įsigaliojimo dienos iki sutarties galiojimo pabaigos, neatsižvelgiant į tai, ar Valstybės duomenų agentūra pradės teikti prilygintos prekės vidutines mažmenines kainas. Tuo atveju, kai atlikus prekės kainos perskaičiavimą pagal Valstybės duomenų agentūros pateiktą prilygintos prekės vidutinę mažmeninę kainą paaiškėja, kad prilygintos prekės kaina viršija rinkos kainą (3-4 prekybos tinklų internetinėse parduotuvėse nurodytas kainas), kaina nebus keičiama.

11. Konkretaus pavadinimo prekės, kurios įkainis nuo sutarties sudarymo nebuvo keičiamas, įkainio pokyčio koeficientas apskaičiuojamas pagal 3 formulę (K1, ir K2 **-** konkretaus pavadinimo prekei prilygintos prekės ar prekių grupės vidutinės mažmeninės kainos atitinkamais mėnesiais, pateiktos Valstybės duomenų agentūros).

12. Konkretaus pavadinimo prekės, kurios vidutinių mažmeninių kainų Valstybės duomenų agentūra neteikia ir kurios įkainis nuo sutarties sudarymo jau buvo pakeistas, įkainio pokyčio koeficientas apskaičiuojamas pagal 4 formulę (K2, ir K3 **-** konkretaus pavadinimo prekei prilygintos prekės ar prekių grupės vidutinės mažmeninės kainos atitinkamais mėnesiais, pateiktos Valstybės duomenų agentūros).

13. Jeigu pagal šio priedo 11 ir 12 punktus apskaičiuotas įkainių pokyčio koeficientas yra didesnis negu 1,1 ar mažesnis negu 0,9 atsiranda pagrindas einamąjį mėnesį inicijuoti įkainio pakeitimą.

14. Konkretaus pavadinimo prekės pakeistas įkainio dydis apskaičiuojamas pagal 5 formulę.

**IV. BAIGIAMOSIOS NUOSTATOS**

15. Įkainio pakeitimas galimas tik po to kai gaunama Valstybės duomenų agentūros informacija apie vidutines mažmenines kainas ir jų pokyčius praėjusį mėnesį. Įkainio pakeitimą inicijuoja suinteresuota Sutarties šalis, kartu pateikdama pagrindžiančius dokumentus (Valstybės duomenų agentūros pažymas). Du mėnesius nuo pirmojo prekės užsakymo pateikimo dienos visos prekės tiekiamos sutartyje (Sutarties 1 priede) nurodytais įkainiais (pasiūlyme nurodytais įkainiais).

16. Pakeistas konkretaus pavadinimo prekės įkainis įforminamas sutarties šalims pasirašant raštišką susitarimą, kuris yra neatsiejama Sutarties dalis.

17. Tiekėjas privalo pasirašyti susitarimą dėl įkainio keitimo ne vėliau kaip per 3 (tris) darbo dienas, nuo Pirkėjo ar Pirkėjo įgalioto asmens kvietimo pasirašyti susitarimą išsiuntimo dienos. Kvietimas gali būti siunčiamas el. paštu (skenuotas dokumentas).

18. Šalys konstatuoja, kad Sutarties vykdymo laikotarpiu dėl Kainodaros taisyklių III dalies 10 punkto lentelėje išvardintų atskirų prekių, gali būti gaunama Valstybės duomenų agentūros papildoma informacija apie teikiamas konkretaus pavadinimo prekės (-ių) vidutines mažmenines kainas. Gavus Valstybės duomenų agentūros informaciją apie konkretaus pavadinimo prekės (-ių) vidutinę mažmeninę kainą, taikomos Kainodaros taisyklių II dalies nuostatos.

19. Susitarimas įsigalioja abiem šalims pasirašius.